**Μ. Κριθαρίδης: Η εικόνα με τις δυνάμεις καταστολής μέσα στο Πολυτεχνείο, μας φέρνει στο μυαλό εποχές που θέλουμε να ξεχάσουμε**

46 χρόνια μετά την πτώση της δικτατορίας ο κ. Μητσοτάκης και ο κ. Χρυσοχοΐδης στέλνουν τις δυνάμεις καταστολής μέσα στο Πολυτεχνείο λίγες μόλις μέρες πριν την ιστορική επέτειο και ταυτόχρονα απαγορεύουν "αποφασίζοντας και διατάζοντας" την πορεία.

Καταγγέλλουμε τον αυταρχισμό της Κυβέρνησης που διολισθαίνει πλέον σε "λογικές" που ευθέως παραπέμπουν σε άλλες εποχές και άλλα καθεστώτα. Καταγγέλλουμε τις 40 προσαγωγές των ανθρώπων που βρίσκονταν εντός του Πολυτεχνείου.

Η Κυβέρνηση με τον τρόπο αυτό κηρύσσει επισήμως τον πόλεμο στις δημοκρατικές και αγωνιστικές διεκδικήσεις των πολιτών και το μήνυμα του Πολυτεχνείου γίνεται πιο επίκαιρο από ποτέ άλλοτε, με αυτή την ακροδεξιά, αυταρχική, μνημονιακή Κυβέρνηση.

Ως ΜέΡΑ25 θα συμμετάσχουμε κανονικά την Τρίτη με την 9μελή συμβολική αντιπροσωπεία μας στην πορεία από το ΕΜΠ μέχρι την Αμερικανική Πρεσβεία. Ο αυταρχισμός τους δεν πτοεί κανένα δημοκράτη.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**